ອຸດສາຫະກຳ-ບໍລິການ ແລະ ອື່ນໆ
I. ການຂໍອະນຸຍາດສຳປະທານທີ່ດິນຂອງລັດ ເພື່ອລົງທຶນໃນຂະແໜງອຸດສາຫະກຳ ແລະ ບໍລິການ
ຜູ້ລົງທຶນ (ນິຕິບຸກຄົນ) ທີ່ມີຈຸດປະສົງລົງທຶນໃນກິດຈະການທີ່ຕິດພັນກັບການສຳປະທານທີ່ດິນຂອງລັດ ເພື່ອສ້າງຕັ້ງ ໂຮງງານ ອຸດສາຫະກຳ ແລະ ການບໍລິການ ເຊັ່ນ: ໂຮງງານຊີມັງ, ສຳປະທານເພື່ອກໍ່ສ້າງຕະຫລາດ, ສູນການຄ້າ, ສະຖານທີ່ທ່ອງທ່ຽວ, ສະຖານທີ່ພັກແຮມ, ສວນສາທາລະນະ, ທີ່ພັກອາໃສ ແລະ ອື່ນໆທີ່ນຳໃຊ້ດິນຂອງລັດ ແມ່ນຕ້ອງໄດ້ຢືນຄຳຮ້ອງຜ່ານ ຫປດ ຂອງຂະແໜງ ຜທ (ລາຍລະອຽດຂອງກິດຈະການເບິ່ງໄດ້ໃນເອກະສານຊ້ອນທ້າຍເລກທີ 3: ກິດຈະການສໍາປະທານ ໃນດຳລັດ ຈັດຕັ້ງປະຕິບັດກົດຫມາຍສົ່ງເສີມການລົງທຶນ ເລກທີ 119/ນຍ).
ໝາຍເຫດ:
- ການສຳປະທານດິນລັດ ເພື່ອການລົງທຶນທຸກປະເພດກໍຕ້ອງໄດ້ຢື່ນຄຳຮ້ອງຜ່ານຂະແໜງ ຜທ ເພື່ອອອກໃບທະບຽນສຳປະທານ ແລະ ເປັນຜູ້ເກັບກຳສັນຍານັ້ນໄວ້.
- ການລົງທຶນ (ທີ່ບໍ່ໄດ້ສໍາປະທານທີ່ດິນຂອງລັດ ເຊັ່ນ: ການເຊົ່າທີ່ດິນກັບພາກສ່ວນໃດຫນຶ່ງຂອງລັດ ຫຼື ພາກເອກະຊົນ (ໂດຍມີສັນຍາເຊົ່າດິນ) ເພື່ອສ້າງຕັ້ງໂຮງງານ/ ຂະແໜງ ການບໍລິການ ແມ່ນສາມາດຢືນຄຳຮ້ອງຜ່ານຂະແໜງອຸດສາຫະກຳ ແລະ ການຄ້າ ໄດ້ໂດຍກົງ
ຂະບວນການອະນຸມັດການລົງທຶນສຳປະທານເນື້ອທີ່ດິນໃນຂະແໜງອຸດສາຫະກຳ ແລະ ບໍລິການ
II. ການລົງທຶນກິດຈະການສຳປະທານສິດ ແລະ ກິດຈະການຍຸດທະສາດ
ການລົງທຶນໃນຂະແຫນງບໍລິການອື່ນໆ ທີ່ພົວພັນກັບການນຳໃຊ້ໃນກຳມະສິດຕ່າງໆຂອງລັດ ຫລື ການສຳປະທານສິດ ແລະ ກິດຈະການຍຸດທະສາດ ແມ່ນກິດຈະການທີ່ລັດຖະບານໃຫ້ຄວາມສຳຄັນ ເພາະເປັນກິດຈະການທີ່ແຕະຕ້ອງເຖີງສະຖຽນລະພາບ ການພັດທະນາທາງດ້ານເສດເສດທະກິດ-ສັງຄົມ ແລະ ຄວາມຫມັ້ນຄົງຂອງປະເທດ ຊຶ່ງຕ້ອງໄດ້ມີການພິຈາລະນາຢ່າງລະອຽດ ຮອບຄອບ ຈາກຈະແໜງການ ແລະ ລັດຖະບານ ສາກ່ອນ. ສະນັ້ນ, ຜູ້ລົງທຶນ (ນິຕິບຸກຄົນ) ທັງພາຍໃນ ແລະ ຕ່າງປະເທດ ທີ່ມີຈຸດປະສົງຈະລົງທຶນໃນກິດຈະການດັ່ງກ່າວ ຕ້ອງໄດ້ຂໍອະນຸມັດຈາກລັດຖະບານ ໂດຍຜ່ານຄະນະສົ່ງເສີມການລົງທຶນ “ຄລທ” ຂັ້ນສູນກາງ ຊຶ່ງປະກອບມີ:
- ກິດຈະການໂທລະຄົມມະນາຄົມ (ບໍລິການໂທລະຄົມມະນາຄົມ-ໂທລະສັບ-ສື່ສານ-ອິນເຕີເນັດ);
- ການບໍລິການທາງດ້ານສະຖາບັນການເງິນ (ທະນາຄານ, ປະກັນໄພ);
- ການບໍລິການຂົນສົ່ງທາງອາກາດ ແລະ ການຂົນສົ່ງທາງທະເລ;
- ການບໍລິການກ່ຽວກັບສະຖານນີວິທະຍຸ-ໂທລະພາບ;
- ການລົງທຶນໃນການກໍ່ສ້າງພື້ນຖານໂຄງລ່າງ: ເສັ້ນທາງ, ຂົນສົ່ງ (ທາງບົກ, ທາງນ້ຳ), ທາງລົດໄຟ, ສ້າງຂົວ, ສ້າງສະໜາມບິນ, ນ້ຳປະປາ, ສະຖານທີ່ເກັບມ້ຽນ ຫລື ກຳຈັດຂີ້ເຫຍື້ອ, ເກັບມ້ຽນສິ່ງເສດເຫຼືອ ແລະ ອື່ນໆ;
- ການພັດທະນາສະຖານທີ່ທ່ອງທ່ຽວລະດັບຊາດ ແລະ ລະດັບທ້ອງຖິ່ນ (ສວນສັດເປີດ, ສວນສະຫນຸກ, ແຫລ່ງທ່ອງທ່ຽວຈຳລອງ);
(ກິດຈະການເຫລົ່ານີ້ ແມ່ນປະຕິບັດຕາມກົດໝາຍ ທີ່ໄດ້ລະບຸໄວ້ໃນເອກະສານຊ້ອນທ້າຍເລກທີ 3: ກິດຈະການ ສໍາປະທານຂອງດໍາລັດຈັດຕັ້ງປະຕິບັດກົດຫມາຍສົ່ງເສີມການລົງທຶນ ເລກທີ 119/ນຍ, ລົງວັນທີ 20/04/2011).
- ຜູ້ລົງທຶນຕ້ອງຍື່ນຄຳຮ້ອງຕໍ່ຂະແໜງ ຜທ ຂັ້ນສູນການ ຫຼື ຂັ້ນທ້ອງຖິ່ນ ຕາມການແບ່ງຂັ້ນຄຸ້ມຄອງດັ່ງນີ້:
- ເອກະສານປະກອບໃນການຢືນຄຳຮ້ອງ
- ຄຳຮ້ອງຂໍລົງທຶນ ຕາມແບບພິມໂຄງການ ທົ່ວໄປຂອງຂະແໜງແຜນການ-ການລົງທຶນ.
- ກົດລະບຽບບໍລິສັດ ຕາມແບບພິມ.
- ບົດວິພາກເສດຖະກິດ-ເຕັກນິກ.
- ສຳເນົາຫນັງສືເດີນທາງ, ປະຫວັດ ແລະ ປະສົບການຂອງຜູ້ລົງທຶນ ຫລື ບໍລິສັດ, ໃບອະນຸຍາດ ຫລື ໃບທະບຽນທຸລະກິດຂອງບໍລິສັດ.
- ສັນຍາຮ່ວມທຸລະກິດ (ໃນກໍລະນີມີສອງຂາຮຸ້ນ ຫລື ສອງບໍລິສັດ ຂື້ນໄປ).
- ໃບມອບສິດ ໃຫ້ຜູ້ຕາງຫນ້າບັນດາຂາຮຸ້ນ ຫຼື ບໍລິສັດ, ໃນກໍລະນີບຸກຄົນດັ່ງກ່າວບໍ່ຢູ່ໃນຕຳແຫນ່ງສູງສຸດຂອງບໍລິສັດ.
- ໃບຢັ້ງຢືນຖານະການເງິນ ຫຼື ຈົດຫມາຍສະຫນັບສະຫນູນຂອງສະຖາບັນການເງິນ ຫຼື ທະນາຄານ.
- ເອກະສານກ່ຽວຂ້ອງອື່ນໆ.
ຄຳຮ້ອງທີ່ຍື່ນ ຈຳນວນ 6 ຊຸດ ແລະ ຜູ້ລົງທຶນຕ້ອງເກັບສຳເນົາຄຳຮ້ອງຂໍລົງທຶນ 1 ສະບັບ ໄວ້ເປັນຫລັກຖານ.